[{"text_idx": "#000003", "text": "Nelja inimese elu pa\u0308a\u0308stnud politseikoer Nacho saadeti pensionile"}, {"text_idx": "#000004", "text": "Ta\u0308na saatis politsei- ja piirivalveameti Ida prefektuur pensionile tunnustatud teenistuskoera Nacho, kes oma peremehe Raul Bambergi juhtimisel pa\u0308a\u0308stis mitme inimese elu, leidis suurtes kogustes narkootilisi aineid, pidas kinni kurjategijaid ja ro\u0303o\u0303mustas oma esinemistega lapsi."}, {"text_idx": "#000005", "text": "\"Selles koeras on ko\u0303ik olemas. Tal on tugev to\u0308o\u0308tahe, tugev ma\u0308ngutahe, see koer on vo\u0303imeline hammustama, see koer on vo\u0303imeline pikalt otsima. Ko\u0303ik, mis u\u0308hel politseikoeral peavad olema, need on ko\u0303ik tal olemas. Ta on ha\u0308sti targa ja selge peaga koer, kellel on selline sisse-va\u0308lja lu\u0308litamise nupp nagu \"On/off\", kui vaja, teeme to\u0308o\u0308d, kui vaja, puhkame.\" iseloomustas Ida prefektuuri koertegrupi juhtivkoerajuht Raul Bamberg oma paarimeest."}, {"text_idx": "#000006", "text": "Nacho, ametliku nimega Mecberger Onni saabus PPA-sse Soomest 2012. aasta kevadel, mil ta oli kahekuune. Bambergi so\u0303nul tuli nutika koera esimene suurim to\u0308o\u0308vo\u0303it siis, kui Nacho polnud veel aastanegi, ent aitas juba politseinikel suure koguse narkoainet leida."}, {"text_idx": "#000007", "text": "Teenistusaastate jooksul on Nacho pa\u0308a\u0308stnud nelja inimese elu \u2013 tegemist oli kadunud ja eksinud inimestega, kelle Nacho ta\u0308nu teravale ninale ja kiiretele ka\u0308ppadele u\u0308les leidis. Samuti on ta tabanud politsei eest pageda u\u0308ritanud joobes juhte, tapmises kahtlustatavaid inimesi, ku\u0308mneid kordi leidnud peidetuid narkootilisi aineid ja aidanud kolleege so\u0303java\u0308epolitseist ja keskkonnainspektsioonist. 2018. aastal tunnistati Nacho parimaks politseikoeraks."}, {"text_idx": "#000008", "text": "Kaheksa-aastase belgia lambakoer malinoisi teenistuse lo\u0303petas plaanitust veidi varem kruiisilaeval la\u0308biotsimisel saadud to\u0308o\u0308trauma."}, {"text_idx": "#000009", "text": "\"Raul ja Nacho on supermeeskond. Nende suurepa\u0308raste tulemuste taga on aga palju ja\u0308rjekindlat to\u0308o\u0308d,\" so\u0303nas PPA eri- ja vormivarustuse juhtivametnik politseimajor To\u0303nu Ta\u0308nav. \"Koerajuhi amet on u\u0308ks keerulisemaid, koer on peremehega peaaegu alati kaasas ja hea teenistuskoera treenimine on elukestev o\u0303pe. Koeral vo\u0303ivad olla o\u0303iged kaasasu\u0308ndinud instinktid ja hea nina, aga on vaja panustada va\u0308ga palju to\u0308o\u0308tunde, et pehmest ja nunnust karvakerast kasvaks u\u0308les oma peremehele vo\u0303rdva\u0308a\u0308rne partner ja abiline,\" lisas ta."}, {"text_idx": "#000010", "text": "Nacho sai a\u0308rasaatmisu\u0308ritusel ta\u0308numeene, maiuse ja pehme aluse, millel pikutada. \"Kodus ei peaks Nachol igav hakkama, sest peres on tal veel kaks kamraadi, kaheaastane Mauser ja viieaastane Tiissel. Nooremad poisid teevad to\u0308o\u0308d, Nacho saab aga puhata ja ma\u0308ngida,\" ra\u0308a\u0308kis Bamberg."}, {"text_idx": "#000011", "text": "Praegu on PPA-s kokku 81 teenistuskoera, sh 45 saksa lambakoera, 30 belgia lambakoera, u\u0308ks vene jahispanjel, u\u0308ks siledakarvaline retriiver ja neli inglise springerspanjeli."}, {"text_idx": "#000012", "text": "Ida politseiprefektuur sai uue kolleegi Echo"}, {"text_idx": "#000013", "text": "Politseikoer aitas kadunud tu\u0308druku u\u0308les leida"}, {"text_idx": "#000016", "text": "Va\u0308ljasuremisohus olev lendorav vajab ja\u0308tkuvalt kaitset"}, {"text_idx": "#000022", "text": "Are alpakafarmis su\u0308ndis ta\u0308navu u\u0308heksa alpaka- ja u\u0308ks laamabeebi"}, {"text_idx": "#000024", "text": "Urmo Aava: tunnen oma vendade ees su\u0308u\u0308d"}, {"text_idx": "#000026", "text": "Tallinna loomaaiale ei ole poole aastaga sobivat juhti leitud"}, {"text_idx": "#000028", "text": "Estonialt pa\u0308a\u0308senud Timmo Vo\u0303o\u0303sa: septembris tuleb see ko\u0303ik ikka meelde"}, {"text_idx": "#000030", "text": "Telema\u0308ng \"Ainulaadne aastaka\u0308ik\" ootab uute osade salvestustele publikut"}, {"text_idx": "#000033", "text": "Euroopa keeltepa\u0308eval loetakse Vikerraadios \"Naksitrallid\" ette 14 keeles"}, {"text_idx": "#000037", "text": "Simple Sessioni 13-aastane vo\u0303itja: lo\u0303bus peab olema"}]